पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू में एक तरह जहां बिना मास्क और बिना काम के घूमने वाले लोगों को पुलिस मुर्गा बनाने, खुली जेल में भेजने की सजा दे रही है। वहीं टीकमगढ़ के रानीजंग चैक पोस्क पर बिना काम के घूमने वाले लोगों को कड़ी धूप में योग करने की सजा दी। एसडीओपी पृथ्वीपुर संतोष पटेल खुद भी योग किया और लोगों को चक्र आसन, धनुरासन, नौकासन जैसे कठिन-कठिन आसन करवाए। बाद में पुलिस ने सभी को घर में रहने की शपथ दिलवाई।
एसडीओपी संतोष पटेल ने बताया कि कोरोना की चैन तोड़ने के लिए पुलिस लगातार लोगों को घर में रहने की समझाइश दे रही है। फिर भी लोग नहीं मानते। बिना मास्क, बिना काम घर से निकलते हैं। ऐसे में पुलिस को या तो डंडा चलाना पड़ता है मुर्गा बनाना पड़ता है। योग के माध्यम से कोरोना से लड़ा जा सकता है। घर से निकलने वाले लोगों को यदि इसी तरह से योग करने की सजा मिलेगी तो उन्हें योग करने की आदत लगेगी। बुधवार को योग की सजा मिलने के बाद लोगों ने शपथ लेकर कहा- हम रोज घर में योग करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn